Ingvild Flugstad Østberg

Ingvild Flugstad Østberg (sündinud 9. novembril 1990 Gjøvikis) on Norra murdmaasuusataja.

Østberg on seitsmekordne juunioride maailmameister. 2011 tuli ta Otepääl ka kuni 23-aastaste maailmameistriks.

2014. aasta taliolümpiamängudel Sotšis võitis ta paarissprindis koos Marit Bjørgeniga kuldmedali ja individuaalsprindis hõbemedali.

2015. aasta maailmameistrivõistlustel Falunis tuli ta koos Maiken Caspersen Fallaga maailmameistriks. Individuaalsprindis oli ta kuues.

2018. aasta taliolümpiamängudel Pyeongchangis võitis ta teatesõidus kuldmedali.

Esimese võidu MK-sarjas sai Østberg 2013.–2014. aasta Tour de Ski sprindietapil 31. detsembril Lenzerheides.

2018–2019 võitis ta Tour de Ski, olles olnud kahel korral varem teine.

Saavutused

Olümpiamängudel 
2014  Sotšis
  olümpiavõitja paarissprindis (koos Marit Bjørgeniga)
  hõbemedal sprindi vabastiilis
2018  Pyeongchangis
  olümpiavõitja teatesõidus

Maailmameistrivõistlustel 

 2015  Falunis
  maailmameister sprinditeates (koos Maiken Caspersen Fallaga)
2019  Seefeldis
  hõbemedal suusavahetusega sõidus
  hõbemedal 30 km vabatehnikas
  hõbemedal 4×5 km teatesõidus
  pronksmedal sprinditeates (koos Maiken Caspersen Fallaga)
  pronksmedal 10 km klassikas

Maailmakarikavõistlustel 
Üldkarikas
 2. koht: 2016
 3. koht: 2017, 2018

Tavadistantside karikas
 2. koht: 2018
 3. koht: 2016

Sprindikarikas
 2. koht: 2015, 2016
 3. koht: 2013

Ingvild Flugstad Østberg on individuaalarvestuses osalenud (<small>seisuga 25. veebruar 2019</small>) 237 maailma karikavõistluste etapil ja jõudnud esikolmikusse 59 korral, neist 16 etappi on ta võitnud.

Maailma karika etappide võidud

Välislingid  
 Ingvild Flugstad Østberg FIS-i kodulehel (fis-ski.com)

Norra murdmaasuusatajad
Sündinud 1990